ಯಶ್‌ ಮೇಲೆ ಬಾಲಿವುಡ್‌ ನಟಿಯರ ಕಣ್ಣು.!

`ಕೆಜಿಎಫ್ 2′ ಚಿತ್ರವನ್ನು ಅಭಿಮಾನಿಗಳು ಅಪ್ಪಿ ಒಪ್ಪಿಕೊಂಡ ಮೇಲೆ  `ಕೆಜಿಎಫ್ 3ಗಾಗಿ’ ಫ್ಯಾನ್ಸ್ ಕಾಯ್ತಿದ್ದಾರೆ. ‌ʻಕೆಜಿಎಫ್ 3ʼಗಾಗಿ ಅಭಿಮಾನಿಗಳು ಅಷ್ಟೇ ಕಾಯ್ತಿರೋದಲ್ಲ, ಬಾಲಿವುಡ್‌ ನಟಿಯರು ಕಾಯ್ತಿದ್ದಾರೆ. ಯಶ್ ಮೇಲೆ ಬಾಲಿವುಡ್‌ ನಟಿಮಣಿಯರು ಕಣ್ಣಿಟ್ಟಿದ್ದಾರೆ.

ಯಶ್ ನಟನೆಯ `ಕೆಜಿಎಫ್ 2′ ಬ್ಲಾಕ್ ಬಸ್ಟರ್ ಚಿತ್ರದ ಬಳಿಕ ಚಿತ್ರದ ನಿರ್ಮಾಪಕ ವಿಜಯ್ ಕಿರಗಂದೂರು ಈಗಾಗಲೇ ‘ಕೆಜಿಎಫ್ 3′ ಪ್ರಾಜೆಕ್ಟ್ ಬಗ್ಗೆ ಅನೌನ್ಸ್ ಮಾಡಿದ್ದಾರೆ. ಸಂದರ್ಶನದಲ್ಲಿವೊಂದರಲ್ಲಿ `ಕೆಜಿಎಫ್ 3′ ಸಿನಿಮಾ ಸೆಟ್ಟೇರುವ ಬಗ್ಗೆ ಸುಳಿವು ನೀಡಿದ್ದರು. ಯಶ್ ಹಾಗೂ ಪ್ರಶಾಂತ್ ನೀಲ್ ಸೃಷ್ಟಿಸಿದ ನರಾಚಿ ಕೋಟೆಯ ಚರಿತ್ರೆ ಕೇವಲ ಕರ್ನಾಟಕಕ್ಕಷ್ಟೇ ಅಲ್ಲ. ಇಡೀ ವಿಶ್ವವೇ ಇಷ್ಟಪಟ್ಟಿತ್ತು. ದೇಶದ ಮೂಲೆ ಮೂಲೆಯಲ್ಲೂ ರಾಕಿಭಾಯ್‌ನ ನೋಡಿ ಮೆಚ್ಚಿಕೊಂಡಿದ್ದರು. `ಕೆಜಿಎಫ್ 2′ ಆರ್ಭಟ ನೋಡಿ ಶಾಕ್ ಆಗಿರುವ ಬಾಲಿವುಡ್ ಮಂದಿ ಸಿನಿಮಾವನ್ನು ಹಾಡಿ ಹೊಗಳುತ್ತಿದ್ದಾರೆ. ಈ ಕಾರಣಕ್ಕೆ ಎಲ್ಲರ ಕಣ್ಣು `ಕೆಜಿಎಫ್ ಚಾಪ್ಟರ್ 3′ ಸಿನಿಮಾ ಮೇಲಿದೆ. ಅದರಲ್ಲೂ ಬಾಲಿವುಡ್ ಸ್ಟಾರ್ ನಟಿಯರು `ಕೆಜಿಎಫ್ 3’ ಸಿನಿಮಾ ಮೇಲೆ ಕಣ್ಣಿಟ್ಟಿದ್ದಾರೆ. ಇದನ್ನೂ ಓದಿ:ದಿಗಂತ್ ಬಾಳಲ್ಲಿ ನಡೀತು ಮತ್ತೊಂದು ದುರಂತ

`ಆರ್‌ಆರ್‌ಆರ್’, `ಪುಷ್ಪ’ ಹಾಗೂ `ಕೆಜಿಎಫ್ 2′ ಸಿನಿಮಾ ಬಾಕ್ಸಾಫೀಸ್‌ನಲ್ಲಿ ಬಿರುಗಾಳಿ ಎಬ್ಬಿಸಿತ್ತು. ಈ ಬಿರುಗಾಳಿಯನ್ನು ನೋಡಿದ ಬಳಿಕ ಬಾಲಿವುಡ್ ನಟಿಯರು `ಕೆಜಿಎಫ್ 3′ ಸಿನಿಮಾದಲ್ಲಿ ನಟಿಸುವ ಆಸೆಯನ್ನು ವ್ಯಕ್ತಪಡಿಸಿದ್ದಾರೆ. ಇವರೆಲ್ಲರೂ ಬಾಲಿವುಡ್ ಚಿತ್ರರಂಗದ ಟಾಪ್ ನಟಿಯರು ಅನ್ನುವುದು ವಿಶೇಷ. ಈಗಾಗಲೇ ಚಿತ್ರದ ನಿರ್ಮಾಪಕರ ಜೊತೆ ಬಾಲಿವುಡ್ ನಟಿಯರು ಸಿನಿಮಾದಲ್ಲಿ ನಟಿಸುವ ಆಸೆ ವ್ಯಕ್ತಪಡಿಸುತ್ತಿದ್ದಾರೆ ಎನ್ನಲಾಗುತ್ತಿದೆ.

ಬಾಲಿವುಡ್ ನಟಿ ರವೀನಾ ಟಂಡನ್, ಸಂಜಯ್ ದತ್, ಮೌನಿ ರಾಯ್, ಇವರೆಲ್ಲರೂ ಕೆಜಿಎಫ್‌ನಲ್ಲಿ ನಟಿಸಿದ ಮೇಲೆ ಇವರ ಕೆರಿಯರ್ ಗ್ರಾಫ್ ಚೇಂಜ್ ಆಗಿದೆ. ಹಾಗಾಗಿ ಬಾಲಿವುಡ್ ಚೆಲುವೆಯರು ʻಕೆಜಿಎಫ್ ಚಾಪ್ಟರ್ 3ʼನಲ್ಲಿ ನಟಿಸಲು ನಾ ಮುಂದು ತಾ ಮುಂದು ಎನ್ನುತ್ತಿದ್ದಾರೆ.

Live Tv